Josef Strauss

Josef Strauss (20 Augustus 1827 – 22 Julie 1870) was 'n Oostenrykse komponis.

Hy is gebore in Mariahilf (nou Wene) as die seun van Johann Strauss sr. en Maria Anna Streim. Hy was die broer van Johann Strauss jr. en Eduard Strauss. Sy vader wou gehad het dat hy 'n loopbaan volg in die Oostenrykse Habsburg-weermag. Hy het musiek studeer saam met Franz Dolleschal en die viool studeer onder Franz Anton Ries.

Hy ontvang opleiding as ingenieur en werk vir die stad van Wene as stadsingenieur- en ontwerper. Hy publiseer twee wiskundige handboeke. Strauss was voorts ook 'n bedrewe kunstenaar, skilder, digter, dramaturg en uitvinder.Talents  -Opgespoor 2011-02-19

 Musiek 
Josef Strauss het 283 opusnommers gekomponeer. Hy het verskeie walse gekomponeer, insluitende Sphären-Klänge, Delirien (Deliriums), Transaktionen, Mein Lebenslauf ist Lieb 'und Lust en Dorfschwalben aus Österreich. Hy het ook polkas (waarvan die bekendste die Pizzicato Polka is wat saam met sy broer Johann gekomponeer is) en kwadrilles en ander dansmusiek en 'n paar marse gekomponeer. Die wals Dynamiden - met sy  gebruik van mineursleutels - vertoon eienskappe wat sy walse onderskei van dié van sy meer gewilde ouer broer. sonoraproductions.com/s022589.html Programnotas Die polka-mazurka toon die invloed van Strauss en hy het baie voorbeelde daarvan gekomponeer, soos Die Emancipierte en Die Libelle.

 Dood 
Josef Strauss het vir die grootste deel van sy lewe met sy gesondheid gesukkel. Hy was geneig tot floutes en intense hoofpyne.  Strauss Tydens 'n toer in 1870 het hy bewusteloos geword en van die dirigentpodium (in Warskou) geval terwyl hy sy "Musical Potpourri" gedirigeer het. Sy vrou het hom teruggeneem na die Hirschenhaus in Wene, waar hy op 22 Julie van daardie jaar oorlede is. Daar was gerugte dat hy deur besope Russiese soldate geslaan is nadat hy na bewering een aand geweier het om vir hulle op te tree. 'n Spesifieke doodsoorsaak is nooit vasgestel nie aangesien sy weduwee enige lykskouing verbied het. Hy is aanvanklik begrawe in die St. Marx Begraafplaas en later herbegrawe in die Sentrale Begraafplaas van Wene, saam met sy moeder Anna.

Sy walse en polka's sou moontlik die van sy ouer broer Johann II oortref het indien hy oorleef het, aangesien laasgenoemde begin spesialiseer het in operette en ander verhoogwerke.

 Werke deur Josef Strauss 
Die werke van Josef Strauss sluit o.a. in:Josef Strauss werke 

Die Ersten und Letzten wals op. 1 (1853)
Die Ersten nach den Letzten wals op. 12 (1854)
Die Guten, Alten Zeiten wals op. 26 (1856)
Die Mai-Rosen wals op. 34 (1857)
Liechtenstein-Marsch op. 36 (1857)
Perlen der Liebe konsert-wals op. 39 (1857)
Wallonen-Marsch op. 41 (1857)
Moulinet-Polka polka francaise op. 57 (1858)
Laxenburger-Polka, Op. 60 (1858)
Sympathie polka-mazurka op. 73 (1859)
Lustschwärmer wals op. 91 (1860)
Schabernack, vinnige polka op. 98
Wiener Bonmots wals op. 108 (1861)
Winterlust polka op. 121 (1862)
Brennende Liebe polka-mazurka op. 129 (1862)
Auf Ferienreisen! polka op. 133 (1863)
Die Schwätzerin polka-mazurka op. 144 (1863)
Wiener Couplets wals op. 150 (1863)
Dorfschwalben aus Österreich wals op. 164 (1864)
Frauenherz polka-mazurka op. 166 (1864)
Sport-Polka op. 170 (1864)
Dynamiden (Geheimne Anziehungskräfte) wals op. 173 (1865)
Stiefmütterchen polka-mazurka op. 183 (1865)
Transaktionen wals op. 184 (1865)
Carrière, vinnige polka, op. 200
Die Marketenderin polka op. 202 (1866)
Die Libelle ('Die Naaldekoker') polka-mazurka op. 204 (1866)
Delirien ('Deliriums') wals op. 212 (1867)
Herbstrosen wals op. 232 (1867)
Sphärenklänge wals op. 235 (1868)
Eingesendet polka op. 240 (1868)
Plappermäulchen ('Babbelbekke') polka op. 245 (1868)
Aquarellen ('Waterkleure') wals op. 258 (1869)
Eislauf ('Ysskaats') polka op. 261 (1869)
Neckerei ('Terggees') polka mazur op. 262
Mein Lebenslauf Ist Lieb` Und Lust! wals op. 263 (1869)
Die Tanzende Muse ('Die Dansende Muse') polka-mazurka op. 266 (1869)
Feuerfest! ('Vuurvas!') polka francaise op. 269 (1869).
Aus der Ferne Polka Mazur op. 270 (1869)
Ohne Sorgen! ('Sonder 'n Sorg!') polka op. 271 (1869)
Nilfluthen ('Die Nyl se Waters') waltz op. 275 (1870)
Frauenwürde wals op. 277 (1870)
Jokey-Polka  op. 278 (1870)
Hesperusbahnen ('Hesperus se Weg') wals op. 279 (1870)
Die Emancipierte ('Die Geëmansipeerde Vrou') polka-mazurka op. 282 (1870)

Sien ook
Strauss-familie

Verwysings

Eksterne skalels
Josef Strauss on the Johann Strauss Society of Great Britain 
Complete list of Josef Strauss's compositions

Kategorie:Geboortes in 1827
Kategorie:Sterftes in 1870
Kategorie:Oostenrykse komponiste
Kategorie:Strauss-familie